cy cy cy kw en es es en en en cy es en es cy hu es cy de en en en cy fy de cy cy en cy cy cy cy jbo cy fr cy cy cy en en cy cy cy en en de cy cy es de cy cy cy cy en en cy cy cy cy cy de en en cy fr cy en cy cy en cy en cy en cy cy en cy en cy en de cy cy cy cy cy cy cy cy cy cy cy cy cy cy cy cy cy ta cy en en cy cy en de cy cy cy cy cy cy cy en nb nb so cy cy cy it fr cy cy ast cy cy cy cy cy cy cy de cy cy cy jbo cy cy cy br cy es cy cy so es cy fr cy cy de en nb cy cy ro cy fr cy cy cy fr cy cy cy cy ro cy cy cy cy es cy fr cy cy cy fr cy en cy cy cy cy cy en cy cy cy cy cy cy cy cy en cy cy cy en cy de en pt cy pt cy cy cy cy cy pt en cy en cy cy cy pt cy cy en cy ro cy en de es cy cy de cy cy es cy az de en fy cy cy cy cy cy cy cy cy en cy cy cy cy es en cy cy cy cy cy cy en cy cy cy en de en de de cy cy cy cy cy br en de cy cy cy cy cy cy cy cy cy pt de en en cy cy en de cy cy cy en en cy cy cy en cy cy cy en cy en cy fy cy cy pt cy cy cy vi cy en cy en de cy cy fr fr cy cy cy cy cy en vi kw en cy en cy en cy en cy cy cy en cy en cy cy es cy en en cy cy cs en cy cy war cy cy en en en en ja en en en it en pt en en en fr en en en es en
Eisteddfod Archifau - Page 2 of 4 - Hacio'r Iaith Hacio'r Iaith
About Hacio’r Iaith (in English)
Common Voice Cymraeg – brawddegau newydd!
@techiaith yn ennill gwobr RCSLT!
Haclediad 80: Pawb at y Biji-bô!
Haclediad 79: Ffeindia dy poni mewnol
Common Voice Cymraeg yn yr Eisteddfod
Mentrau Iaith yn gosod targed o 22 awr i helpu ymgyrch Common Voice Cymraeg
Rhoslyn Prys ar Firefox Send – gwasanaet…
Aled Powell ar Firefox Send – gwasanaet…
Aled Powell ar LineageOS – Android yn G…
Rhos Prys ar LineageOS – Android yn G…
Archif Dewis Mis Tachwedd 2019  (2) Medi 2019  (2) Awst 2019  (4) Mehefin 2019  (3) Mai 2019  (6) Ebrill 2019  (3) Mawrth 2019  (5) Chwefror 2019  (9) Ionawr 2019  (7) Rhagfyr 2018  (6) Tachwedd 2018  (5) Hydref 2018  (2) Medi 2018  (5) Awst 2018  (5) Gorffennaf 2018  (5) Mehefin 2018  (4) Mai 2018  (6) Ebrill 2018  (5) Mawrth 2018  (4) Chwefror 2018  (2) Ionawr 2018  (11) Rhagfyr 2017  (2) Tachwedd 2017  (2) Hydref 2017  (3) Medi 2017  (3) Awst 2017  (2) Gorffennaf 2017  (2) Mehefin 2017  (1) Mai 2017  (1) Ebrill 2017  (2) Mawrth 2017  (2) Chwefror 2017  (3) Ionawr 2017  (6) Rhagfyr 2016  (5) Tachwedd 2016  (1) Hydref 2016  (3) Medi 2016  (2) Awst 2016  (3) Gorffennaf 2016  (3) Mehefin 2016  (2) Mai 2016  (1) Ebrill 2016  (5) Mawrth 2016  (2) Chwefror 2016  (2) Rhagfyr 2015  (1) Tachwedd 2015  (8) Hydref 2015  (3) Medi 2015  (4) Awst 2015  (5) Gorffennaf 2015  (5) Mehefin 2015  (1) Mai 2015  (2) Ebrill 2015  (3) Mawrth 2015  (10) Chwefror 2015  (3) Ionawr 2015  (4) Rhagfyr 2014  (6) Tachwedd 2014  (5) Hydref 2014  (6) Medi 2014  (4) Gorffennaf 2014  (5) Mehefin 2014  (1) Mai 2014  (6) Ebrill 2014  (2) Mawrth 2014  (2) Chwefror 2014  (11) Ionawr 2014  (10) Rhagfyr 2013  (7) Tachwedd 2013  (5) Hydref 2013  (10) Medi 2013  (4) Awst 2013  (10) Gorffennaf 2013  (10) Mehefin 2013  (8) Mai 2013  (6) Ebrill 2013  (8) Mawrth 2013  (9) Chwefror 2013  (8) Ionawr 2013  (15) Rhagfyr 2012  (5) Tachwedd 2012  (12) Hydref 2012  (7) Medi 2012  (11) Awst 2012  (14) Gorffennaf 2012  (5) Mehefin 2012  (6) Mai 2012  (16) Ebrill 2012  (11) Mawrth 2012  (14) Chwefror 2012  (25) Ionawr 2012  (22) Rhagfyr 2011  (10) Tachwedd 2011  (24) Hydref 2011  (11) Medi 2011  (19) Awst 2011  (21) Gorffennaf 2011  (18) Mehefin 2011  (26) Mai 2011  (25) Ebrill 2011  (12) Mawrth 2011  (31) Chwefror 2011  (14) Ionawr 2011  (18) Rhagfyr 2010  (7) Tachwedd 2010  (17) Hydref 2010  (18) Medi 2010  (36) Awst 2010  (37) Gorffennaf 2010  (20) Mehefin 2010  (17) Mai 2010  (25) Ebrill 2010  (20) Mawrth 2010  (23) Chwefror 2010  (32) Ionawr 2010  (36) Rhagfyr 2009  (2)
Tagiwyd fel: Eisteddfod Toglu Trafodaethau mewn Sylwadau | Bysellau Brys
Carl Morris 12:56 PM ar 5 August 2012 Dolen Barhaol
Tagiau: digwyddiadau ( 52 ), Eisteddfod, eisteddfod2012 ( 5 ), steddfod2012 ( 5 )
Steddfodwyr… Dere i’r Cefnlen am yr Ŵyl Dechnoleg… #steddfod2012
Dere i’r Cefnlen am yr Ŵyl Dechnoleg Gymraeg gyda Hacio’r Iaith!
Blogwyr Bro – straeon amgen o’r Steddfod
Wicipedia Cymraeg – y wefan mwyaf poblogaidd yn Gymraeg
Ble? Cer i mewn i’r maes, mynd heibio’r Pabell Len, syth ymlaen at y Cefnlen (1201-1203 ar y map). Edrycha am y logo Hacio’r Iaith.
Mae Blogwyr Bro – papur bro digidol o faes y Steddfod 2012 | Hacio'r Iaith yn trafod. Toglu Sylwadau
Rhodri ap Dyfrig 1:22 PM ar 2 August 2012 Dolen Barhaol
Tagiau: ap ( 8 ), Apple ( 19 ), Eisteddfod, steddfod2012 ( 5 )
RIP iSteddfod, helo ap Eisteddfod Genedlaethol
Oes mae ap newydd ar gael ar gyfer perchnogion dyfeisiau symudol Apple fydd yn rhoi gwybod aeth am lwyth o weithgareddau’r maes a dangos be di be.
Dyma ambell sgrinlun i chi, ond gallwch chi lawrlwytho o iTunes.
Croeso i’r Eisteddfod Genedlaethol, un o wyliau mawr y Byd. Yr app hwn yw eich canllaw poced ar gyfer digwyddiadau’r ŵyl yn 2012 a gynhelir ar yr hen faes awyr yn Llandw ym Mro Morgannwg o ddydd Sadwrn 4 i ddydd Sadwrn 11 2012.
Mae’r app yn cynnwys gwybodaeth am beth i’w ddisgwyl ar y Maes, sut i gyrraedd yno ac amserlen y gweithgareddau drwy gydol yr wythnos.
Cymerwch y app gyda chi i’r Maes a bydd gennych ganllaw defnyddiol o’r hyn sydd ymlaen, lle a pha bryd drwy’r cyfeiriadur digwyddiadau. Edrychwch ar y rhestr o arddangoswyr i ymweld â nhw a dewch o hyd iddynt ar y map. Os nad ydych yn gallu dod o hyd i unrhywbeth, chwiliwch am ddigwyddiadau a gweithgareddau yn ôl categori neu leoliad.
Mae Haclediad #23: Yn fyw o Eisteddfod y Fro 2012 | Hacio'r Iaith yn trafod. Toglu Sylwadau
Rhodri ap Dyfrig 3:07 PM ar 6 July 2012 Dolen Barhaol
Tagiau: Eisteddfod, haciaith ( 89 ), steddfod12
Yn eisiau: gwirfoddolwyr ar gyfer Haciaith Steddfod
Os gallwch ddod i’r Gefnlen am fore neu bnawn byddai hynny’n wych. Da ni’n chwilio am lot o bobol wahanol i helpu i fod o gwmpas y babell i fod ar gael i gael sgwrs efo pobol am y we, cyfryngau cymdeithasol, dyfeisiau ac ati. Trio cael ystod o bobol ac arbenigeddau, felly os gallwch roi cwpwl o oriau byddai hynny’n wych.
Gallwch chi roi eich enw ar y Wici neu jest rhowch wybod yn sylwadau y gofnod yma.
Huw Marshall 4:36 PM ar 6 Gorffennaf 2012 Dolen Barhaol
Dwi ogwmpas drwy’r wythnos, felly os oes unrhyw fylchau angen eu llenwi……
Gareth Morlais 5:49 PM ar 6 Gorffennaf 2012 Dolen Barhaol
Carl Morris 11:12 PM ar 10 Gorffennaf 2012 Dolen Barhaol
Huw, mae dy enw di yna hefyd. Mae croeso i ti penderfynu pryd wyt ti eisiau cymryd rhan!
Dai Lingual 12:49 AM ar 11 Gorffennaf 2012 Dolen Barhaol
Rhodri ap Dyfrig 10:43 AM ar 11 Gorffennaf 2012 Dolen Barhaol
Diolch Gareth, Huw a Dai. Edrych mlaen! Bydd cael cymysgedd o bobol efo arbenigeddau gwahanol yno yn help mawr i drio ateb cwestiynau pobol.
Bethan Muxworthy 9:47 PM ar 26 Gorffennaf 2012 Dolen Barhaol
Ar YouTube!ac yn hoff Iawn o rhwydweithiau cymdeithasol!:)
Dai Lingual 12:44 AM ar 31 Gorffennaf 2012 Dolen Barhaol
Er mwyn ceisio arddangos marchnata fel firws drwy’r wythnos i godi arian (i Gymdeithas yr Iaith), dwi’n gobeithio cael cofnod o gymaint o atebion sy’n bosib i’r cwestiwn syml “beth yw iaith eich Cymdeithas chi?” ar ddydd Llun a dydd Mawrth yn y gefnlen, felly croeso i chi ateb isod as nad y chi ar y maes bryd hynny. + gofynnwch i bawb chi’n nabod i daro draw! Newn ni’n siwr bod Leighton a Marc yn cael gweld yr ymatebion. Diolch
Carl Morris 5:10 PM ar 1 Awst 2012 Dolen Barhaol
Bethan – pryd wyt ti ar gael yn ystod yr wythnos?
Rhodri ap Dyfrig 11:40 AM ar 13 June 2012 Dolen Barhaol
Tagiau: Eisteddfod, eisteddfod2012 ( 5 )
Hacio’r Iaith yn rhan o Ŵyl Dechnoleg yr Eisteddfod Gen
Dwi’n falch bod y cyhoeddiad swyddogol wedi cael ei wneud am y bartneriaeth gyda’r Eisteddfod Gen eleni. Mae’n argoeli i fod yn wythnos wych a chyffrous a chyfle i gyfarfod llwythi o bobol newydd sydd efo diddordeb mewn pob math o agweddau ar dechnoleg yn y Gymraeg.
Dyma’r gofnod ddiweddaraf ar y blog yn trafod ein amserlen drafft. Plis ewch draw a chyfrannwch eich syniadau. Mae dal amser i wneud newidiadau, neu roi awgrymiadau pellach.
Byddwn ni hefyd isio cymuned Hacio’r Iaith i wirfoddoli i fod o gwmpas yn rhai o’r slotiau os yn bosib. Mae’n debgy y byddwn ni’n gallu darparu rhywfaint o docynnau i’r maes am eich amser.  Bydd yna dudalan drafod fanylach ar hedyn.net cyn bo hir hefyd.
Dyma’r  datganiad i’r wasg gan yr Eisteddod yn rhoi rhai manylion:
GŴYL DECHNOLEG GYMRAEG I’W CHYNNAL AR FAES EISTEDDFOD 2012
Heddiw (12 Mehefin), cyhoeddwyd manylion prosiect cyffrous a fydd yn rhoi llwyfan cenedlaethol i dechnoleg Gymraeg ar Faes Eisteddfod Genedlaethol Bro Morgannwg eleni.
Gan weithio gyda phrosiectau Hacio’r Iaith a Chasgliad y Werin, bydd yr Eisteddfod yn cynnal Gŵyl Dechnoleg Gymraeg y Maes, sef wythnos o sesiynau sy’n debygol o ddenu’r rheini sydd â diddordeb mewn technoleg a’r iaith Gymraeg, yn ogystal â’r rheini sydd heb roi tro arni eto. Bydd y sesiynau yn gymysgedd o weithdai, sesiynau galw draw a thrafodaethau.
Bydd cyfle i flogio am eich profiadau Eisteddfodol, defnyddio technoleg er mwyn ymarfer a gwella’ch Cymraeg, a bydd hefyd yn gyfle i gael cyngor ac i roi tro ar dechnolegau gwahanol yn ystod yr wythnos.
Un a fu’n rhan greiddiol o’r trafodaethau o’r cychwyn yw Llywydd Anrhydeddus Eisteddfod 2012 a Chadeirydd y Pwyllgor Llenyddiaeth, Euryn Ogwen Williams, sydd ei hun wedi bod yn arloesi ym maes technoleg a’r Gymraeg am flynyddoedd lawer.  Meddai, “Gyda miloedd o ymwelwyr yn flynyddol, pa le gwell sydd i ni fod yn siarad a thrafod technoleg a’r iaith na Maes yr Eisteddfod?  Mae’r Maes yn hwb o gyfathrebu eisoes, ac mae’r Ŵyl newydd hon yn gyfle i ni ddatblygu’r elfen hon ac i roi hyder a’r sgiliau angenrheidiol i lawer mwy o bobl fynd ati i ddefnyddio technoleg yn y Gymraeg.
“Rwy’n hynod falch bod y bartneriaeth hon rhwng yr Eisteddfod a Hacio’r Iaith yn arbennig wedi dwyn ffrwyth a’r gobaith yw y bydd nifer fawr o bobl yn mynd ati i flogio a rhannu’u profiadau am Eisteddfod y Fro ar y Maes ei hun ac ar ôl mynd adref.  Yn ogystal â sesiynau ffurfiol ac anffurfiol, bydd cyfle hefyd i bobl alw mewn i flogio ar ddiwedd y dydd, i fynegi barn am enillwyr y prif seremonïau efallai, neu i rannu profiadau diwrnod ar y Maes.  Bydd yr Ŵyl newydd hon yn gaffaeliad mawr i’r Eisteddfod.
“Mae’r gwaith mae Hacio’r Iaith wedi bod yn ei wneud dros y blynyddoedd diwethaf yn eithriadol o bwysig i’r Gymraeg ac i dechnoleg newydd drwy gyfrwng yr iaith, ac rwy’n hynod falch ein bod yn creu’r bartneriaeth hon eleni i adlewyrchu’r rôl bwysig sydd gan Hacio’r Iaith, Casgliad y Werin a’r Eisteddfod ei hun i’w chwarae yn hybu technoleg a’r Gymraeg.”
Noddir gweithgareddau Hacio’r Iaith gan Adran Astudiaethau Theatr, Ffilm a Theledu Prifysgol Aberystwyth, ac fe’u cynhelir ym mhabell Cefnlen, rhwng Y Lle Celf a’r Babell Lên.  Noddir Cefnlen gan gwmni Imaginet o Gaerdydd, sydd wedi darparu gwasanaethau gwe i’r Eisteddfod ers nifer fawr o flynyddoedd, ac wedi bod yn rhan hollbwysig o ddatblygiad technegol presenoldeb yr Eisteddfod ar y we.
Ychwanegodd Elfed Roberts, Prif Weithredwr yr Eisteddfod, “Mae’r Eisteddfod wedi bod ar flaen y gad ym maes technoleg a’r iaith yn y gorffennol.  Y Brifwyl oedd un o’r sefydliadau cyntaf i gael gwefan ddwyieithog, ac yna bu cryn arbrofi gyda thechnoleg ‘Bluetooth’ cyn i iSteddfod – un o’r apps dwyieithog cyntaf – gael ei lansio ddwy flynedd yn ôl.  Felly, rydym yn falch iawn o gyhoeddi manylion Gŵyl Dechnoleg Gymraeg y Maes heddiw, ac o fod yn gweithio mewn partneriaeth gyda Hacio’r Iaith a Chasgliad y Werin.
“Mae Llywodraeth Cymru eisoes wedi datgan eu hymroddiad i hybu technoleg a’r iaith, a rydym ni’n gweld yr Ŵyl hon ym mhabell Cefnlen fel rhywbeth y gellir ei ddatblygu ymhellach yn ystod y blynyddoedd nesaf i ymateb i anghenion ein marchnad ac unrhyw ddatblygiadau pellach ym myd technoleg a’r Gymraeg.”
Cyhoeddir amserlen Cefnlen: Gŵyl Dechnoleg Gymraeg y Maes cyn diwedd Mehefin, a bydd y manylion i gyd ar gael ar wefan yr Eisteddfod, http://www.eisteddfod.org.uk.
Cynhelir Eisteddfod Genedlaethol Bro Morgannwg ar hen faes awyr Llandw ger Y Bontfaen a Llanilltud Fawr o 4-11 Awst.  Am ragor o fanylion ewch i’r wefan.  Am ragor o wybodaeth am Hacio’r Iaith ewch i https://www.haciaith.cymru.
Mae Carl Morris yn trafod. Toglu Sylwadau
Carl Morris 4:21 PM ar 13 Mehefin 2012 Dolen Barhaol
Newydd meddwl… Mae ‘gŵyl’ yn haeddu pethau arbennig. Perfformwyr, gwisg ffansi, asyn, seindorf vuvuzela…
Rhys Wynne 8:30 AM ar 2 May 2012 Dolen Barhaol
Tagiau: Eisteddfod, eisteddfod2012 ( 5 )
Hacio’r Iaith Eisteddfod Bro Morgannwg: trafodaeth am amserlen bosib gweithgareddau
Mae Hacio’r Iaith wedi cael cynnig slotiau ar gyfer cynnal gweithgareddau yn y babell Cefnlen yn Eisteddfod Genedlaethol eleni.
Isod mae tabl yn dangos slotiau sydd ar gael i ni mewn gofod penodedig ar Faes yr Eisteddfod  Genedlaethol. Yn fras, hoffem gynnal sgyrsiau yn y bore, efallai rhyw fath o sesiwn a phethau ymarferol yn slotiau’r prynhawn.
Dyma fersiwn drafod o’r amserlen gyda phopeth wedi ei ploncio mewn heb lot o feddwl. Mae hwn yn drafft llwyr er mwyn annog trafodaeth ac mae popeth yn agored i newid gan gynnwys scrapio sesiynau yn llwyr. Mae’n bosib hefyd bydd angen rhannu ambell un o’r slotiau gyda sefydliadau eraill felly rhyw fath o wish list ydi hwn hefyd!
Mae croeso i chi awgrymu syniadau eraill am sgyrsiau neu weithgaredau ymarferol megis gweithdau er enghraifft yn y sylwadau. Hefyd, nodwch os hoffech chi fod yn rhan o drefnu sesiwn benodol a pha ddyddiau y byddech ar gael a wnawn ni ychwanegu chi at y drafodaeth ebost.
Mae’n siwr bydd tocynnau maes ar gael i gydlynwyr sesiynau. Rydyn ni’n trafod y posibiliad o wneud prosiect cyfryngau sifig / blogwyr bro yn rhan o’r gweithgareddau hefyd.
Gweithdy Blogwyr Bro Steddfod 2012
Cymorth cyfryngau cymdeithasol –
Sgwrs: deunyddiadau addysgol Cymraeg – mynediad agored i gyd?
Gweithdy Sianel 62 / cynhyrchu fideo ar gyfer y we?
Hacio’r Iaith – sesiwn agored amlgyfrannol ar dechnoleg, y Gymraeg a phopeth yn y canol
Wicipediwch! – sesiwn ymarferol ar gyfrannu at y gwyddoniadur rhydd
Hacio’r Iaith – sesiwn agored amlgyfrannol ar dechnoleg, y Gymraeg a phopeth yn y canol
Gwella dy Gymraeg di drwy
Gweithdy addasu lluniau (pwy sydd am wneud hwn?)
Sgwrs: Gwneud pr€$ digido£, y we Gymra€g ma$na¢ho£
Haclediad – recordiad byw o’r podlediad sy’n trafod technoleg
Roedd golygathon Wicipedia, trafod codau QR, sesiwn gemau, sesiwn gymorth meddalwedd cymraeg / cyfryngau arlein dyddiol, rhywbeth cerddorol, sesiwn ar ffonau Android Cymraeg yn syniadau eraill hefyd sydd ddim wedi eu rhoi yn y grid.
Beth chi’n feddwl ta? Trywydd iawn? Neu oes syniadau gwell?
Carl Morris 4:17 PM ar 2 Mai 2012 Dolen Barhaol
Gaf i jyst dweud hefyd: rydyn ni’n trio ymchwilio pa mor fawr fydd y pabell. e.e. ydy mwy nag un sesiwn yn bosib ar yr un pryd?
Rhodri ap Dyfrig 4:19 PM ar 2 Mai 2012 Dolen Barhaol
Ie, dwi’n meddwl taw jest cael y sgwrs am y syniadau sydd bwysica ar y pwynt yma a thrio hogi be da ni eisiau ei wneud yn y slotiau. Mae’n ddigon posib gallen ni gael cymorth meddalwedd Cymraeg / dechrau blogio / trydar ayyb yn anffurfiol yr un pryd a sesiynau eraill.
Marc Webber 10:12 AM ar 3 Mai 2012 Dolen Barhaol
Gwaith da bobl. Ychydig o bwyntiau. Faint o bobl (yn enwedig bobl syn rhedeg cwnmniau/ dod o sector busnes) yn mynd i’r Eisteddfod ar Dydd Sadwrn? Wi’n credu mae’n well i gael sesiwn ‘arian’ yn ystod yr wythnos achos mae ‘na lot o gwmniau efo ddidordeb mewn codi arian arlein ar y maes yn ystod yr wythnos.
Dwi’n dal i gredu dylen ni gael ‘lunch and learn’ – sesiwnau bach ar gyfer pobol normal dod mewn a dysgu sut i lawrlwytho apps cymraeg, neu defnyddio MS Office yn gymraeg etc. Ac mae’n bwysig i gael lefydd am bobl i warae efo kit.
Cwestiwn olaf, sut alla i helpu? Wyt ti isio fi ffeindio gwobrau ar gyfer cystadlaeth (iPad, Kindle etc?) Wyt ti isio fi cael sgwrs efo Golwg, Samsung ac ati?
Rhys Wynne 10:54 AM ar 3 Mai 2012 Dolen Barhaol
Gwobrau: Do’n i heb feddwl am hynna (er, dweud y gwir, dan ni Hacio’r Iaithwyr yn griw sy’n mynd yn hollol groes i’r syniad eisteddfodaidd o gystadleuaeth!) Fe allem falle gynnal gweithdy cyflym ac yna cystadleuaeth i bobl ddefnyddio eu smarthphones i wneud cyfweliad byr/ffilmio rhywbeth, a chynnig camera fflip (neu beth bynnag sy’n boblogaidd dyddiau hyn!) i’r sawl sy’n gwnued yr un gorau? Yn amlwg, byddai rhaid i’r camera fod yn well ansawdd/spec na beth gei di ar ffon iddo fo fod werth ei ennill. Syniad arall oedd Ffotomarathon ar y maes – falle byddai camera digidol yn synad fel gwobr petai ni’n cynnig hynny.
Mae ambell i gwmni cynhyrchu (Cwmni Da a Telesgop yn dod i’r meddwl) yn llwytho cynnwys ychwanegol ar YouTube ar ben beth sy’n ymddangos ar y rhaglenni, sy’n get yn fy marn i – falle gallwn dynnu nhw i mewn i sesyinau creu fideo hefyd (gofyn am fenthyg offer, cynnig cyngor ar ffilmio a golygu a falle uwchlwytho ar eu gwefannau/cyfrifon YouTube a Vimeo). Cyfle da iddyn nhw ffeindio darpar staff a chyfle iddyn nhw noddi.
Pwynt da am sesiwn ‘gwneud arian’, er faswn i ddim eisiau pandro gormod i bobl sy ond y troi i fyny Llun-Gwener achos bod gwaith yn talu a wedyn bygro ffiwrdd! – os ydy rhywbeth yn mynd i fod o fudd iddyn nhw yny pendraw (e.e. yn ariannol), yna siawns gallant aberthu eu dydd Sadwrn. Wedi dweud hynny, mae slot bore Sadwrn yn reit ‘premium’ faswn i’n ddychmygu, felly dylem ei ddefnydio’n ofalus.
Ni heb gael y manylion am set-up y gofod eto i weld os yw’n ymarferol cynnal sesiynau ‘lunch and learn’ ar yr un pryd a sesiwn arall (h.y. oes digon o le i ddau beth yr un pryd).
Rhodri ap Dyfrig 9:32 AM ar 4 Mai 2012 Dolen Barhaol
@marc diolch yn fawr am dy sylwadau!
– sesiwn arian – cytuno. Sdim problem symud hwn i ddiwrnod arall.
– lunch and learn – does dim modd defnyddio’r lle dros ginio, ond dwi’n meddwl gallwn ni wneud hwn fel rhywbeth sydd yn digwydd rhwng 11-12 ac ochr yn ochr â’r sdwff ymarferol pnawn. Bod o’n un agwedd o’r sdwff sydd yn gyson.
– os galli di ffeindio gwobrau ar gyfer cystadleuaeth byddai hynny’n WYCH. Unrhywbeth i ddenu pobol draw. Os gallwn ni gael benthyg chydig o ffonau, tablets, ayyb ar gael i wneud demos efo nhw (a ffidlan efo Android ac ati) yna gorau oll. Go forth and blag! 😉
dwi chydig yn bryderus am drefnu ffotomarathon / fideomarathon achos mae’n nhw’n lot o waith trefnu a bosib dylen ni ganolbwyntio ar y sdwff sydd yn digwydd yn y Gefnlen. Gallwn ni wneud cystadleuaeth sydd yn denu pobol i ddod i siarad – e.e. rhaid i rywun sgwennu cofnod blog/trydar/Flickr/creu erthygl Wici neu gymryd rhan mewn gweithdy er mwyn bod yn y ‘draw’. Incentive i gael pobol i gynhyrchu rhywbeth yn y stondin.
Rhys Wynne 9:49 AM ar 4 Mai 2012 Dolen Barhaol
Cytuno, eisio rhoi cyn lleied o bwysau trefnu arnom a phosib a chadw pethau’n syml.
Gallwn ni wneud cystadleuaeth sydd yn denu pobol i ddod i siarad – e.e. rhaid i rywun sgwennu cofnod blog/trydar/Flickr/creu erthygl Wici neu gymryd rhan mewn gweithdy er mwyn bod yn y ‘draw’. Incentive i gael pobol i gynhyrchu rhywbeth yn y stondin.
Dw i’n licio hwnna’n fawr, hefyd at y rhestr yna cynnwys y stori Storify orau, ar destun agored ond annog canolbwyntio ar bwnc penodol, (eg gig yn Maes B, dilyn cyffro y coroni/cadeirio, pobl yn cwyno/canmol y parctio/tywydd/bwyd , ymated i’r Lle Celf)
Huw Marshall 12:51 PM ar 5 Mai 2012 Dolen Barhaol
A mae croeso i chi benthyg fy Macbook pro sydd a final cut arno ar gyfer unrhyw gweithdai sy’n ymwneud a fidio.
Carl Morris 1:57 PM ar 23 April 2012 Dolen Barhaol
Tagiau: 2012 ( 3 ), digwyddiadau ( 52 ), Eisteddfod
Hacio’r Iaith Eisteddfod 2012 – cynllunio cynnar
Hacio’r Iaith Eisteddfod 2012
Rydyn ni wedi bod yn trafod y posibilrwydd cyffrous o rywbeth Hacio’r Iaith yn Eisteddfod Genedlaethol ym Mro Morgannwg eleni. Nawr mae’r Eisteddfod wedi cynnig lle ac amser i Hacio’r Iaith, sef y pabell Cefnlen ar y maes bob dydd. Rydyn ni’n rhannu gyda’r beirdd o Dalwrn y Beirdd! Diolch i Rhodri ap Dyfrig a Gwenllian o’r Eisteddfod yn bennaf am drefnu’r lle hyd yn hyn.
Bydd y lle yn agored i bawb ar y maes gyda thrydan a di-wi. Bydd sawl cyfle i redeg sesiynau Hacio’r Iaith o bob math fel trafodaethau, gweithdai, prosiectau, blogio, cyflwyniadau…
Cwestiynau i sbarduno syniadau
Beth wyt ti eisiau ei wneud? Beth yw dy ddiddordebau?
Pwy fyddi di ei wahodd i gymryd rhan?
Sut ydyn ni’n gallu gwahodd pobol sydd ddim wedi bob yn rhan o Hacio’r Iaith hyd yn hyn i joio defnydd o’r Gymraeg ar dechnoleg?
Sut ydyn ni’n gallu sicrhau cyfranogiad gan bobol o bob math?
Beth am gydweithrediad rhwng grwpiau gwahanol?
Bydd cyfarfod ar Skype i drafod Hacio’r Iaith Eisteddfod 2012
Nos Fawrth 24ain mis Ebrill
Os wyt ti eisiau cymryd rhan yn y cyfarfod, plis gadawa sylw isod. Fy enw i ar Skype yw morriscarl
Mae’r cyfarfod yn agored i bawb. Os fydd lot o bobol efallai bydd angen defnyddio platfform arall ond cer i Skype ar y dechrau.
Mae’n flin gyda fi os wyt ti’n methu dod i’r cyfarfod. Ond mae sawl modd i gymryd rhan. Y prif beth ydy syniadau ar hyn o bryd ac mae croeso i ti ychwanegu sylw isod gydag unrhyw feddyliau.
Gyda llaw dyma’r tro cyntaf rydyn ni’n cael lleoliad cyson ar y maes Eisteddfod. (Mae Hacio’r Iaith wedi cael presenoldeb yn yr Eisteddfod i ryw raddau ers tro gan gynnwys y digwyddiad llynedd yn y stondin Prifysgol Aber, Gorsedd y Gîcs yn Y Bala, sawl sesh sgwrsio yn y pyb… Gyda llaw does dim rheswm i beidio cwrdd yn y pyb eleni hefyd.)
Robin 3:10 PM ar 23 Ebrill 2012 Dolen Barhaol
Marc Webber 4:54 PM ar 23 Ebrill 2012 Dolen Barhaol
Fili cymryd rhan nos fawrth, ond: –
Peth pwysig i fi yw ddangos technoleg a gwasanaethau ar gael yn Gymraeg i’r cyhoedd. Dangos fod ti’n gallu defnyddio tydar yn Gymraeg, prynu pethau yn gymraeg, adeiladu gwefan ac yn y blaen.
Mae rhaid i chi gael bethau i warae efo – iPads efo apps – lle i drio, nid yn unig sgwrsio
Siawns i gwrdd a cwmniau eraill efo arian neu cyfleusterau tebyg
Gwahodd gwleidyddion a ‘great and the good’ eraill i’r le i dangos wrthyn nhw beth sy’n digwydd yn y byd tech cymraeg.
Carl Morris 9:52 AM ar 24 Ebrill 2012 Dolen Barhaol
Robin a Marc – diolch.
Marc, syniadau da iawn. Efallai dyw’r gair ‘gweithdai’ uchod ddim yn addas i bob sefyllfa ymarferol. Mae profiad ugain munud ac mae profiad tri munud ac mae’r ddau ohonyn nhw yn iawn. Weithiau mae angen sesiwn ymarferol gyda strwythur ac weithiau mae ymwelwyr yn gallu jyst CHWARAE!
Rhys Wynne 11:11 AM ar 24 Ebrill 2012 Dolen Barhaol
Dw i’n credu bydd Robin yn ymuno yn y cyfarfod Skype heno, rhag ofn i neb gael braw!
Llef 11:16 AM ar 24 Ebrill 2012 Dolen Barhaol
Ymddiheuriadau griw trafod – methu dod mewn i’r sgwrs heno, ond edrych mlaen am y syniadau ddaw allan!
Rhodri 10:58 AM ar 25 Ebrill 2012 Dolen Barhaol
Sgwrs dda ac adeiladol neithiwr. Nawn ni roi rhyw fath o restr syniadau ar y blog ddydd Gwener. Os oes unrhyw syniadau pellach am be ddylen ni wneud yn y cyfamser yna rhowch nhw yn y sylwadau.
(Mae slotiau rhydd i ni y rhan fwyaf o foreuau a rhwng 3.30 a 6.00 bob dydd).
Carl Morris 12:01 PM ar 25 Ebrill 2012 Dolen Barhaol
Dw i’n meddwl roedd Rhos Prys yn trio cysylltu gyda ni neithiwr. Gwnes i golli ei galwad felly mae’n flin gyda fi!
Marc Webber 1:03 PM ar 1 Mai 2012 Dolen Barhaol
Dim angen i wneud sesiwnau ‘cinio a dysgu’ opb dydd. Ond ar diwrnod brysur y ‘steddfod mae’n bwysig i gael rhywfath o sesiwnau ty hwnt i jest siawns i warae efo pethau.
Rhodri ap Dyfrig 10:06 AM ar 7 February 2012 Dolen Barhaol
Tagiau: Eisteddfod, haciaith ( 89 )
Hacio Eisteddfod Bro Morgannwg 2012?
Dim ond cofnod sydyn sydyn i nodi bod hi’n bur bosibl y bydd na safle penodol gyda Di-Wi, sockets trydan, a gofod trafod / cyflwyno ar gael i bobol sydd isio blogio o’r steddfod, cynnal gweithdau neu sesiynau trafod. Does dim byd wedi ei gadarnhau eto, ond dwi’n gobeithio clywed yn fuan am fanylion. O be dwi’n ddeall mae mewn safle gwych ac o bosib un o;’r datblygiadau mwyaf cyffrous o ran rhoi lle teilwng i gyfryngau digidol annibynnol Cymraeg yn yr Eisteddfod.
Tra’n bod ni’n aros am gadarhnad be am daflu ambell syniad am sut gellid defnyddio’r gofod i’w botensial, a pwhy fyddai a diddordeb ei ddefnyddio.
Dyma ambell syniad i ddechrau:
sesiynau drop-in ar gyfer dysgu am gyhoeddi arlein a defnydd cyfryngau gwe ar gyfer cymdeithasau / Merched y Wawr / papurau bro ayyb (syniad Sioned Mills oedd hwn dwi’n meddwl)
sgyrsiau rownd bwrdd amser cinio (nid darlithoedd) nid am ‘beth yw blogio’ ond am agweddau spesiffig iawn o ddylanwad / potensial y rhyngrwyd / technoleg symudol ar ein cymdeithas(au)
bod yn rhyw fath o ystafell y wasg ar gyfer cyfryngau sifig
Mei 10:36 AM ar 7 Chwefror 2012 Dolen Barhaol
Mae hyn yn newyddion gwych.
Does gen i ddim cynlluniau penodol i’r Steddfod y flwyddyn hon, ond mae hyn yn swnio yn rhy dda i fethu. Dwi’n disgwyl ymlaen i glywed rhagor.
Llinos 10:49 AM ar 7 Chwefror 2012 Dolen Barhaol
Beth am greu blog byw – Haclyfr – pawb sy’n galw mewn i adael sylwadau am eu diwrnod ar faes yr eisteddfod? Uwchlwytho lluniau ac ati?
Colin Nos 11:02 AM ar 7 Chwefror 2012 Dolen Barhaol
Byddai hwn yn wych. Dylai Steddfod yr Urdd wneud rhywbeth tebyg.
Rhys Wynne 11:06 AM ar 7 Chwefror 2012 Dolen Barhaol
Cyffrous, a hen bryd! Licio’r syniad Sioned o roi sesiynau – baswn i’n licio meddwl byddai yna alw, yn enwedig gan bydd lot o aelodau Mercher y Wawr, er enghraifft, ar y Maes, a lot o aelodau mudiadau a chymdeithasau eraill hefyd.
Syniadau am sesiynau sgwrsio:
Tips i ddefnyddio web2.0 i’r wasg Gymraeg (e.e Potensial Storify, sesiwn arbennig i Golwg360 ar osod dolennni o fewn erthyglau – Miaw!, darganfod leads o ddefnyddio gwefannau fel WhatDoTheyKnow, chwiliadau ar GoogleBlogSearch a Twitter/Umap)
Dysgwrdd ar gyfer Tiwtoriaid Cymraeg i Oedolion
Barcamp i ddysgwyr (syniad Leia)
bod yn rhyw fath o ystafell y wasg ar gyfer cyfryngau sifig
Gol: (wedi trwsio dolen at drydariad Leia)
Llinos: Beth am greu blog byw – Haclyfr – pawb sy’n galw mewn i adael sylwadau am eu diwrnod ar faes yr eisteddfod? Uwchlwytho lluniau ac ati?
Gwell fyth. Mae’r Eisteddfod ei hun fel sefydliad fel petai’n gorfodi rhyw media blackout ar ei hun ynystod yr Wyl, ac er bod y BBC yn gwneud job dda gyda ei ddarpariaeth ar lein, byddai cystadleuaeth annibynol yn iach, ac yngyfle i bobl blogio neu vlogio am y tro cyntaf a gweld pa mor hawdd ydy o.
Syniadau bril hyd yma.
Leia 12:57 PM ar 7 Chwefror 2012 Dolen Barhaol
Dw i’n edrych ymlaen yn barod! Hoffwn wneud rhywbeth gyda’r ddysgwyr a Web 2.0 (Twitter a Soundcloud falle) a sut i defnyddio’r we i adeiladu cysylltiadau gyda’r ‘ byd Cymraeg’… Mae llawer o ddysgwyr yn mynd i’r ‘steddfod heb gwybod ble i ddechrau a mae’n bwysig bwysig iawn i ddod o hyd cyfle i ddefnyddio’r Cymraeg i wneud pethau diddorol… a technoleg yw ‘ffordd mewn’ da.
Sa i’n siwr eto beth sy’n digwydd ym Maes D, ond bydd SaySomethinInWelsh yna gyda syniadau, falle basai cyfle i gydweithio ‘na.
Maldwyn Pate 8:30 PM ar 7 Chwefror 2012 Dolen Barhaol
Mae hyn yn newyddion ardderchog. Gwna i annog fy nghyfeillion I feddwl am syniadau. Cyfle rhy dda i’w wastraffu.
Rhodri ap Dyfrig 11:14 AM ar 8 Chwefror 2012 Dolen Barhaol
Diolch am yr holl syniadau ac ymateb. Na’i holi i weld lle ma hwn yn sefyll bellach.
Phil Stead 3:53 PM ar 10 Chwefror 2012 Dolen Barhaol
Rhodri ap Dyfrig 5:05 PM ar 11 August 2011 Dolen Barhaol
Tagiau: blogio ( 42 ), cystadleuaeth, Eisteddfod, Wrecsam ( 6 )
Eisteddfod 2011: Y Gystadleuaeth Blogio
Llongyfarchiadau i Carwyn Tywyn am ennill cystadleuaeth blogio’r Eisteddfod. Dwi’n siwr bod ei waith yn deilwng a hoffwn i ei ddarllen.
Dwi’n falch bod yr Eisteddfod yn ceisio gwneud lle i ddulliau gwahanol o sgwennu, ond dwi’n meddwl bod yn rhaid codi cwestiynau eithaf sylfaenol am y gystadleuaeth hon.
Dyma oedd yn y rhestr testunau am 2011:
166. Blog dros gyfnod o fis hyd at 3,000 o eiriau. Dylid cyflwyno’r gwaith ar ddisg yn unig.
Ystyrir cyhoeddi’r buddugol ar safle we’r Eisteddfod
Beirniad: Lyn Lewis Dafis
Mae na sawl peth yma sydd yn peri dryswch ac yn fy marn i yn atal y gystadleuaeth rhag cyrraedd ei photensial.
Pam bod angen cyflwyno ar ddisg yn unig? Os taw pryder am olygu testun y blog yn ystod neu ar ôl beirniadu sydd wrth wraidd hyn yna gofynnwch am sgrinlun, argraffu’r dudalen neu gopi Word o’r blog fel copi wrth-gefn, ond yr URL ddylai fod y flaenoriaeth (dyna sy’n digwydd gyda’r asesiadau blogio ym Mhrifysgol Aberystwyth). Os nad oes angen creu blog, neu fod â blog eisoes wedi ei greu i gystadlu, yna mae’n annodd gen i weld sut gellir ei alw’n flog.
Drwy gynnal cystadleuaeth blogio dylai’r Eisteddfod weld bod y cyfrwng, a’r hyn a ysgrifennir ar y cyfrwng, yn annatod ac taw annog defnydd priodol o’r cyfrwng sydd eisiau. Mae cyfrwng canu yn cael llwyfan priodol, mae cyfrwng barddoniaeth yn cael cyhoeddiad priodol, mae cyfrwng dawns yn cael trac sain bridol – dylai’r Eisteddfod dderbyn llwyfan priodol blog.
Mae’r Eisteddfod hefyd yn dweud y basen nhw’n ‘ystyried cyhoeddi’r buddugol ar eu gwefan’, ond dylai’r ennillydd (os nad pob cystadleuydd) gael dolen o wefan yr Eisteddfod. Mae dolen yn werth llawer mwy na chopio testun ar wefan yr Eisteddfod, achos mae’r ddolen honno’n debygol o gael ei dychwelyd gan y blog. Does dim cost i ddolen, nid oes prinder lle ar y we, ac mae’n hybu defnydd o flogiau lle maen nhw’n fod i fodoli: ar y we ac nid ar bapur. Ni ddylid cyhoeddi cofnod blog yn y cyfansoddiadau am y rheswm hwnnw chwaith (os yw hynny’n fwriad hynny yw). Os taw eisiau cael cynnwys wedi ei gynhyrchu yn benodol ar gyfer y gystadleuaeth mae’r Eisteddfod ei eisiau, mae hynny hefyd yn mynd yn groes i natur agored a chymdeithasol blogiau hefyd.
Dylai unrhyw flog fod ar y we: dyna natur blog. Er bod dadlau am beth sy’n diffinio blog ar wahan i gyhoeddi ar ffurfiau eraill electronig, mae dolenni (mewnol ac allanol), RSS, sylwadau, a’i fod arlein yn rhai o’r elfennau craidd.
Rydw i’n gweld (diolch @cetyn!) bod y gystadleuaeth yn rhedeg eto ar gyfer 2012, a chan nad oes unrhyw fanylion am ddull cyflwyno y tro hwn, bydda i’n annog pawb sydd wedi blogio o gwbl ym mis Mawrth 2012 i URLs eu cofnodion gorau at yr Eisteddfod a gweld beth ddaw. Ond er eglurder i bawb ac er mwyn hybu’r cyfrwng orau posib byddwn yn annog y Steddfod i roi rhai canllawiau pellach a sicrhau bod blog yn cael ei drin fel blog. Pwy a ŵyr efallai bydd mwy yn cystadlu: wedi’r cyfan mae 56 blog newydd yn 2011 yn barod, oni ddylen nhw i gyd fod yn cystadlu a chael link, ac yn eu tro yn dolennu nôl at yr Eisteddfod gan greu loop sydd yn fanteisiol i bawb?
Diweddariad 23.9.11 (gan Rhys Wynne)
Tydy’r cofnod blog  buddugol ddim wedi ei gyhoeddi yng Nghfansoddiadau 2011 a toes dim golwg o ddolen at er eu gwefan. Yn ogystal a’r gystagleuaeth mae @cetyn wedi tynnu llun ohono, mae dwy gystadleuaetharall sy’n cynnwys y gair ‘blog’ yn 2012 hefyd:
121. Blog neu ddyddiadur [ar gyfer dysgwyr]
Tua 150 o eiriau
170. Cystadleuaeth i rai sydd wedi byw yn y Wladfa ar hyd eu hoes
‘Achlysur i’w gofio’ (heb fod yn llai na 1,500 o eiriau) ar ffurf traethawd, cyfres o negeseuon e-bost neu flog
Yn yn ôl cyfrif Twitter yr Eisteddfod:
Byddwn yn cyhoeddi dolen i’r blog a mwy o wybodaeth o’r Cyfansoddiadau ar ein gwefan yn fuan iawn.
Mae Rhys Wynne, Rhys, Eisteddfod Genedlaethol 2011 drwy lygaid blogwyr | Gwenu Dan Fysiau a 2 yn trafod. Toglu Sylwadau
Carl Morris 7:53 PM ar 11 Awst 2011 Dolen Barhaol
Does dim sôn am amlgyfrwng chwaith, un o fanteision pwysicaf y we. Efallai dylai llun neu fideo cyfrif fel 1000 gair! Neu dylen nhw feddwl am lansio cystadleuaeth ar wahân, i fideo ar-lein.
Hefyd nid blog ond cofnod blog yw’r her yma. Mae’r gwahaniaeth yn bwysig. Yn sicr mae lle am gystadleuaeth cofnod blog, sef cyfansoddi un eitem dda. Ond mae’n anodd creu cystadleuaeth i wobrwyo blogiau llwyddiannus: cymuned dda, sgyrsiau da (weithiau trwy’r sylwadau, weithiau ar y blogosffêr), perthnasedd y cynnwys ac yn cael eu cynnal am dymor hir.
Rhodri ap Dyfrig 11:35 PM ar 11 Awst 2011 Dolen Barhaol
Ie, o’n i’n meddwl sut fase nhw’n ymateb i Myndiawlmundial neu S4Cnewydd? A fyddai blog tumblr gyda dyfyniadau, lluniau a chlipiau fideo’n dderbyniol, neu ai llenyddiaeth destunnol ar ffurf electronig maen nhw eisiau?
Dwi’n credu eu bod yn gofyn am gyfres o gofnodion blog (er taw ‘blogiau’ yw’r term yn y gystadleuaeth am 2012, sydd braidd yn ddryslyd efallai) yn hytrach nac un cofnod.
Un ffordd sydd i ffeindio allan mae’n debyg: anfon URLs a gweld be ddaw…
Rhys Wynne 8:42 AM ar 12 Awst 2011 Dolen Barhaol
Mae’n costio £5 am pob ymgais cofiwch (er, mae’n werth o, os yw’r wobr yn £200)
Rhys Wynne 11:30 AM ar 12 Awst 2011 Dolen Barhaol
Un broblem ymarferol gyda jyst danfon URL’s mewn yw bod nifer o flogwyr yn blogio o dan eu henwau iawn, tra mae eisiau i gystadleuwyr cysatdlaethau’r Eisteddfod wneud hynny o dan enw ffug.
Ond dyma’r math o bynciau y dylid eu hystyried au trafod yn fan hyn, a diolch am godi’r pwnc, Rhodri.
Roedd cystadleuaeth fel yn yn 2009 os d wi’n cofio’n iawn, ac os edrychwch ar gyfansoddiadau’r flwyddyn honno, dw i ddim yn meddwl i neb gystadlu. Pan ofynwyd i mi feirniadu cystadleuaeth tebyg, ond ar gyfer dysgwyr yn 2010, holais os oedd unrhyw ganllawiau arbennig, oherwydd tybiais byddai diffyg manylion a dealltwriaeth am beth yn union yw blog yn golygu mai prin fyddai’r rhai a fyddai’n cystadlu (roeddwn yn iawn, mond dau wnaeth drio, ac ar bapur!). Dyma oedd ymated yr Eisteddfod:
Mae’r math yma o gystadleuaeth yn un newydd gan fod blogs yn rywbeth diweddar. Nid ydym yn paratoi canllawiau ar gyfer y gystadleuaeth hon- prin iawn yw’r achosion y byddem yn paratoi unrhyw fath o ganllawiau.
Mae cystadlaethau fel hon ac eraill yn y maes technoleg newydd yn mynd i gymryd tipyn o amser i ddenu pobl i gystadlu mae gen i ofn-roedd un debyg i fewn yn yr adran llên ond gwan yw’r ymateb o gymharu a chystadleuaeth fel englyn dywederond efallai mai dyfal donc sydd raid.
Mae eisiau canmol yr Eisteddfod am geisio cyflwyno mathau newydd o gystadlaethau, ac hefyd am ddyfalbarhau gyda nhw hyd yn oed os nad oes llawer o ymateb ar y dechrau, ond mae’n biti nad ydyn nhw hefyd yn fodlon bod yn fwy hyblyg a gweld yr angen i roi bach o gyfarwyddiadau pellach, yn arbennig gan eu bod yn cydnabod ei fod yn gystadleuaeth gwahanol iawn i’r rhai traddodiadol.
Plis pobl yr Eisteddfod, byddwch yn barod i addasu pethau, ac hefyd peidiwch a bod ofn dod i ofyn yma am unrhyw awgrymiadau/cyngor.
Rhys 5:04 PM ar 15 Awst 2011 Dolen Barhaol
Peidiwch gofyn pam, ond dw i wedi blogio am bobl yn blogio am yr Eisteddfod.
Rhys Wynne 8:28 PM ar 23 Medi 2011 Dolen Barhaol
Mae dwy gystadleuaeth arall gyda’r gair ‘blog’ yn y manylio. Gweler y diweddaraid i’r cofnod blog.
Carl Morris 6:11 PM ar 9 August 2011 Dolen Barhaol
Tagiau: cyfryngau ( 8 ), darlledu ( 7 ), digidol ( 2 ), Eisteddfod, Euryn Ogwen Williams, Facebook ( 20 ), steddfod2011 ( 3 ), twitter ( 37 ), Wrecsam ( 6 )
Euryn Ogwen Williams ‘Y Newid Mawr’ (testun llawn o ddarlith Eisteddfod 2011 am gyfryngau a darlledu)
Euryn Ogwen Williams yn ei Darlith Goffa Owen Edwards wythnos diwethaf:
Dyma’r trydydd tro i mi gael yr anrhydedd o draddodi darlith yn yr Eisteddfod Genedlaethol ar y byd digidol. Y tro cyntaf oedd ym Mhen-y-bont ar Ogwr yn 1998, a’r testun oedd “Byw ynghanol y Chwyldro”. Bryd hynny, rhywbeth i’r geeks oedd y byd digidol ac roedd nifer sylweddol yn y gynulleidfa yn credu mod i wedi “colli fy marblis”, a doedden nhw ddim yn swil o ddweud hynny! Ar ddiwedd y ganrif ddiwethaf, ffordd o feddwl oedd digidol – wedi ei gyfyngu i bobl ifanc a phobl fusnes. “Dim byd i’w wneud gyda ni”, oedd agwedd y sefydliad Cymreig bryd hynny. Ddeng mlynedd yn ddiweddarach, mi gefais wahoddiad i wneud cyflwyniad yn Eisteddfod Caerdydd a’r testun oedd “Beth wnest ti yn y Chwyldro” Erbyn hynny roedd digidol wedi dod yn ffordd o fyw a’r byd yn newid wrth i’r mwyafrif fabwysiadu’r dechnoleg. Roedd y chwyldro bellach yn nwylo’r bobl. Yn y tair blynedd ers hynny, mae’r chwyldro wedi cyflymu ac mae’r defnydd o’r dechnoleg wedi ymdreiddio i bobman a dechrau creu ei chwyldro ei hun…
Y Newid Mawr gan Euryn Ogwen Williams, Eisteddfod Genedlaethol Wrecsam 2011 (PDF)
Dw i wedi rhoi’r testun llawn ar y we gyda chaniatâd yr awdur.
Bydd trafodaeth fanwl o’r ddarlith yma yn ddefnyddiol… Mae sylwadau isod ar agor. Mae’r we ar agor.
Mae Eisteddfod Genedlaethol 2011 drwy lygaid blogwyr | Gwenu Dan Fysiau, Carl Morris, Annette Strauch a 1 yn trafod. Toglu Sylwadau
Rhys 3:36 PM ar 11 Awst 2011 Dolen Barhaol
Gwych! Diolch i ti am roi’r testun ar-lein.
Annette Strauch 6:25 PM ar 11 Awst 2011 Dolen Barhaol
Esboniad (testun) da, Carl. Mae Euryn Ogwen yn edrch ymlaen. ‘Rwy’n hoffi hynny. Mae’r sgwrs hefyd yn ymwneud ag S4C. Nid wyf yn gwybod beth yw’r dyfodol, os nad oes arian. 3D, HD?? – ‘Rwy’n defnyddio S4C/Clic. Dim amser i ysgrifennu mwy. Cwestiwn pwysig: beth fydd y dyfodol yn rhoi â’r Rhyngrwyd ac yn ein bywyd cymdeithasol ni nesa’. Credaf fod Cymru’n gwneud yn dda. Dim ond biti bod yna dim digon o fideos da gan S4C ar YouTube neu unrhyw ffilmiau Cymraeg allan o Gymru. Mae’r cyfryngau newydd yn rhoi mwy o help i’r iaith er enghraifft. Roedd cael sianel deledu S4C yn dda bryd hynny, erbyn hyn mae cyfryngau newydd yn bwysicach.
Carl Morris 3:05 PM ar 12 Awst 2011 Dolen Barhaol
Y tro cyntaf oedd ym Mhen-y-bont ar Ogwr yn 1998, a’r testun oedd “Byw ynghanol y Chwyldro”…
Gyda llaw dyma’r testun i’r darlith hon yn Comic Sans http://web.archive.org/web/20070707055608/http://www.ogwen.com/index2.html
Diolch i @dafyddt am y dolen ac i archive.org am gadw’r tudalen.
Carl Morris 11:18 PM ar 2 August 2011 Dolen Barhaol
Tagiau: digwyddiadau ( 52 ), Eisteddfod, steddfod2011 ( 3 ), Wrecsam ( 6 )
Hacio’r Iaith Bach yn y pyb, Wrecsam (nos Wener!)
Dere draw i Hacio’r Iaith Bach yn y pub:
The Horse and Jockey, Stryt yr Hob, Wrecsam
Nos Wener 5ed mis Awst 2011
5:30PM – 8:30PM (neu hwyrach os ti eisiau)
Croeso i bawb, eisteddfotwyr a phobol o Wrecsam a’r cylch, unrhyw un!
Mwy o fanylion yma:
Mae Carl Morris, Heledd a Maldwyn Pate yn trafod. Toglu Sylwadau
Maldwyn Pate 11:46 PM ar 2 Awst 2011 Dolen Barhaol
Bydda i yno. Edrych ymlaen.
Heledd 12:10 AM ar 3 Awst 2011 Dolen Barhaol
Isho dod i hwn!
Carl Morris 7:20 PM ar 7 Awst 2011 Dolen Barhaol
Cawson ni sgwrs da!
Mal, edrych ymlaen i gofnod blog am dy adnoddau addysgu Cymraeg! 🙂
Panel defnyddwr | Help (defnyddwyr) Gwefan gan: WordPress / Carl Morris / Gruff Prys / Iestyn Lloyd